Germaniyada Rojdestvo sovg‘alaridan norozi bo‘lgan bola politsiya chaqirdi

Germaniyaning Setel shahrida yashovchi to‘qqiz yoshli bola unga Rojdestvoga berilgan sovg‘alar yoqmagani uchun politsiya chaqirdi, deb yozadi “Gazeta.ru”.

Aniqlik kiritilishicha, yetib kelgan politsiyachilar juda darg‘azab bolani ko‘rgan, u ularga Qorboboga jo‘natgan sovg‘alar ro‘yxatini ko‘rsatgan.
Politsiya xodimlari uni o‘qib ko‘rib, archa ostida turgan sovg‘alarning ro‘yxat ichida yo‘qligini anglagan.
Natijada politsiyachilar bolaga Qorbobo keksaligi tufayli sovg‘alarni adashtirib yuborgan bo‘lishi mumkinligini tushuntirishiga to‘g‘ri keldi.